Bəxtiyar Nəbiyev (general-mayor)

Bəxtiyar Nəbiyev (; ) — Rusiya Silahlı Qüvvələrinin əslən azərbaycanlı general-mayoru.

 Fəaliyyəti 
General Nəbiyev 2007–2011-ci illərdə Rusiya Federasiyası Silahlı Qüvvələri Baş Qərargahının Hərbi Akademiyasında Qərargah rəisi, Şimali Qafqaz Hərbi Dairəsinin Mühəndis Qoşunları rəisinin birinci müavini vəzifəsini daşıyıb. O, 2011–2014-cü illərdə Cənub Hərbi Dairəsinin Baş Qərargah rəisinin müavini işləyib. 2014-cü ilin iyulundan 2015-ci ilin dekabrına kimi — Cənub Hərbi Dairəsinin XII Ehtiyat Komandanlığının komandiri olub.

Hərbi xadim, 2018-ci ildən Qərb Hərbi Dairəsinin mühəndis qoşunlarının rəisi vəzifəsində çalışır.

 Həyatı 
 22 avqust 1965-ci ildə Azərbaycan SSR, Yevlax rayonunun Axşam kəndində anadan olub .
 1984-cü ildən hərbi xidmətdədir.
 1988-ci ildə Mühəndis Qoşunlarının Marşalı V. K. Xarçenko adına Kamenets-Podolsk Ali Hərbi Mühəndis Komandanlıq Məktəbini bitirib . 1988–1994-cü illərdə Mühəndis Qoşunlarında müxtəlif vəzifələrdə xidmət edib.
 1994–1997-ci illərdə Mühəndis Qoşunlarının Hərbi Akademiyasında təhsil alıb.
 1997-ci ildən Şimali Qafqaz Hərbi Dairəsinin mühəndis qoşunlarında xidmət edib.
 2000-ci illərin əvvəllərində Şimali Qafqaz Hərbi Dairəsinin 58-ci birləşmiş ordusunun mühəndis qoşunlarının rəisi olub. İkinci Çeçen müharibəsinin iştirakçısı.
 1–3 sentyabr 2004-cü ildə Beslanda baş vermiş terror aktı zamanı girovların azad edilməsi əməliyyatında iştirak etmişdir. 58-ci Əlahiddə Ümumqoşun Ordunun ovaxtkı komandanı general Sobolev qeyd edib ki, əldəqayırma partlayıcıları zərərsizləşdirmək üçün girovların uzun müddət saxlandığı idman zalına ilk olaraq xüsusi təyinatlılarla birlikdə hərbi mühəndislər daxil olub. Onlardan biri 58-ci Ordunun mühəndis qoşunlarının rəisi, polkovnik Bəxtiyar Nəbiyev idi.
 2005–2007-ci illərdə — Rusiya Federasiyası Silahlı Qüvvələri Baş Qərargahının Hərbi Akademiyasının tələbəsi.
 2007–2011-ci illərdə — Şimali Qafqaz Hərbi Dairəsinin Baş Qərargah rəisi — Mühəndis Qoşunları rəisinin birinci müavini
 2011–2014-cü illərdə — Cənub Hərbi Dairəsinin Baş Qərargah rəisinin müavini.
 2014-cü ilin iyulundan 2015-ci ilin dekabrına qədər — Cənub Hərbi Dairəsinin 12-ci Ehtiyat Komandanlığının komandiri.
 2018-ci ildən indiyədək — Qərb Hərbi Dairəsinin Mühəndis Qoşunlarının rəisi. Rusiyanın Suriyadakı hərbi əməliyyatının iştirakçısı.

 Mükafatları 
 Suvorov ordeni (Rusiya)
 3 Cəsarət ordeni
 Hərbi xidmətə görə ordeni
 1-ci dərəcəli "Vətənə xidmətə görə" ordeni, qılıncla
 Qılınclarla 2-ci dərəcəli "Vətənə xidmətə görə" ordeni medalı
 Suvorov medalı
 1-ci və 2-ci dərəcəli "Hərbi şücaətə görə" medalı
 "Minalardan təmizlənməyə görə" medalı
 "Mühəndislik dəstəyi tapşırıqlarını yerinə yetirməkdə əzmkarlığa görə" medalı
 "Hərbi Birliyin möhkəmləndirilməsinə görə" medalı
 1-ci, 2-ci və 3-cü dərəcəli "Hərbi xidmətdə fərqlənməyə görə" medalı
 "Qafqaz — 2012" strateji komanda-qərargah təlimi medalı
 "Krımın qaytarılmasına görə" medalı
 "Suriyadakı hərbi əməliyyatın iştirakçısı" medalı
 Hərbi Əməkdaşlıq Medalı (Rusiya FSB)
 "Şimali Qafqazda xidmətə görə" medalı

 İstinadlar 

Kateqoriya:Azərbaycanlı generallar